Missatge: Declaració de principis: Partit de la Plana Objectius i història: Som el PdlP, el Partit de la Plana. Perquè estem farts de tanta destrucció del nostre litoral i montanyes, de tanta especulació, de tants PAI's i camps de golf, de que la clemenules no tinga cap valor (al llaurador li la paguen a preus extremadament baixos, i després la venen a preus molt elevats). No volem clemenPai's, volem clementines! El nostre partit pensa en uns Països Catalans sense provincies, dividit per comarques i vegueries. Som un partit d'esquerres i ecologistes ( i a més de veritat), i volem uns Països Catalans d'esquerres i ecologistes. Com a Partit de la Plana que som, pensem que la capital administrativa dels Països Catalans hauria de ser Vila-real. Tenim en ment una coalició amb el Partit Ebrenc, i per tant tampoc ens desagradaria l'idea de que fos Vinaròs la capital. Per a no barallar-nos seria Nules la capital. Com hem dit, pensem que la coalició amb el Partit Ebrenc seria una bona idea. Tot i que el nostre partit no comparteix l'idea regionalista del Partit Ebrenc, nosaltres pensem que la millor manera de fer política és juntar-nos partits de diferents comarques o vegueries dels Països Catalans. Frases de lluita i himnes: Zaplana, la Plana no s'aplana!, La Plana és catalana, No volem cap que no estiga borratxo,  Adela  si vas a l'hort, La Manta al coll, Himne del Vila-real CF, La Panderola... El nostre simbol és la clementina revolucionària. Qualsevol paregut amb una altra mascota és pura coincidència...

Resposta: L'assemblea en suport pels tres joves asfaltats a Marina d'Or fa 2 anys s'ha sumat a les eleccions usuaris i anirà en coalició amb el Partit de la Plana sota les sigles ORPA (Organització de usuaris Planencs Asfaltats). Després de 2 anys els tres joves planencs continuen asfaltats sota els ciments del balneari de Marina d'Or. Els tres joves van anar com de costum a passar el dia a la mar, a fumar porros i a beure bona cosa. Els tres joves es van quedar dormits, i quan van despertar van vore que estaven completament asfaltats, i aquella zona que era litoral verge i verd va quedar completament coberta per lletjos edificis. Ja han passat dos anys i els joves continuen sota el balneari de Marina d'Or sense que ningú haja fet res per ells. Si guanyem les eleccions usuaris ens comprometem a alliberar als tres joves planencs, i de passada a tirar tot el complexe de Marina d'Or, "tu ciudad de vejaciones". Llibertat pels tres joves planencs! Vota PdlP-ORPA!